Sleepy Hollow (τηλεοπτική σειρά)

Το Sleepy Hollow είναι μία αμερικανική τηλεοπτική σειρά που έκανε πρεμιέρα στο Fox στις 16 Σεπτεμβρίου, 2013. Η σειρά βασίζεται εν μέρει στο διήγημα του Χάλλογουϊν του 1820 "Ο Θρύλος τού Σλήπυ Χάλλοου" του Ουάσιγκτων Ίρβινγκ με προσθήκες από το "Rip Van Winkle", επίσης του Ίρβινγκ. Η ιστορία λαμβάνει χώρα στο Σλήπυ Χάλλοου του Νιου Γιορκ, αν και παρουσιάζει την πόλη πολύ μεγαλύτερη από όσο πράγματι είναι.

Τον Οκτώβριο του 2013, η σειρά ανανεώθηκε για δεύτερο κύκλο με 13 επεισόδια. Ο κύκλος επεκτάθηκε σε 18 επεισόδια τον Μάιο του 2014. Νωρίς τον Μάρτιο του 2015, ο επικεφαλής της σειράς Μαρκ Γκώφμαν έφυγε από τη σειρά μετά τον δεύτερο κύκλο. Στις 18 Μαρτίου του 2015, η σειρά ανανεώθηκε για τρίτο κύκλο 18 επεισοδίων από το Fox με επικεφαλής της σειράς πλέον τον Κλίφτον Κάμπελ.

 Περίληψη 
Το 1781, ο Ίκαμποτ Κρέην, ένας στρατιώτης και κατάσκοπος στον Αποικιακό Στρατό σε αποστολή του Στρατηγού Γεωργίου Ουάσιγκτων, σκοτώνει τον Ακέφαλο Καβαλάρη, ενώ την ίδια στιγμή ο Καβαλάρης σκοτώνει αυτόν. Μετά από πάνω από 230 χρόνια, στο σήμερα, ο Ίκαμποντ ανασταίνεται από τον τάφο του αφού ο Ακέφαλος Καβαλάρης (αποκαλύπτεται ότι πρόκειται για τον Θάνατο, έναν από τους Τέσσερεις Καβαλάρηδες της Αποκαλύψεως) επικαλείται πίσω στον κόσμο από τον υγρό του τάφο από μία άγνωστη ομάδα· η ανάσταση του ενός προκαλεί και την ανάσταση του άλλου στον κόσμο των ζωντανών, ως αποτέλεσμα της πρόσμιξης του αίματός τους αφού ο Κρέην αποκεφάλισε τον Ακέφαλο Καβαλάρη στο πεδίο της μάχης. 

Η υπαστυνόμος Α' Άμπη Μιλλς ξεκινά έρευνες για τον Ακέφαλο Καβαλάρη μετά τον αποκεφαλισμό τού Σερίφη Ώγκουστ Κόρμπιν, μέντορα και συντρόφου της Μιλλς. Η έρευνα της Μιλλς αποκαλύπτει την ύπαρξη δύο αποκρυφιστικών ομάδων - μίας καλής και μίας κακής - στο Σλήπυ Χάλλοου, που και οι δύο ενδιαφέρονται για τους Τέσσερεις Καβαλάρηδες και την συσχετιζόμενη αποκάλυψη.  Η φονική μανία του Καβαλάρη προκαλεί την σύνταξη ομάδας από τον Κρέην και την Μιλλς, ειδικά, όταν μάθουν ότι είναι μοίρα τους να είναι οι  δύο μάρτυρες, οι μόνοι που μπορούν να προστατεύσουν τον κόσμο από τις δυνάμεις της Κόλασης.

Καθώς η εικόνα του Κρέην για τον κόσμο είναι αυτή του 18ου αιώνα, της Αποικιοκρατούμενης Αμερικής, η τριβή με την Άμπη και με όλους όσους θα χρειαστεί να συνεργαστεί είναι αναμενόμενη. Αυτό κάποιες στιγμές γίνεται κωμικό στοιχείο της σειράς, μα επίσης τον κάνει να βλέπει τα πράγματα διαφορετικά και αυτό γίνεται δύναμη.

Στον δεύτερο κύκλο, η επερχόμενη Αποκάλυψη αποτρέπεται με τον Θάνατο του Μόλωχ και του Καβαλάρη του Πολέμου, μα μία νέα απειλή ξεπροβάλλει υπό τη μορφή της Πανδώρας, που χρησιμοποιεί το κουτί της, για να θρέψει συγκεκριμένους φόβους στο Σλήπυ Χάλλοου, που θα δράσουν σαν "σπόροι" ενός μυστηριώδους δένδρου.

 Ηθοποιοί και χαρακτήρες 
 Τομ Μίσον ως Καπετάνιος Ίκαμποντ Κρέιν
 Νικόλ Μπέχαρι ως Υπαστυνόμος Α' Γκρέης Άμπιγκεηλ "Άμπη" Μιλλς
 Ορλάντο Τζόουνς ως Καπετάνιος Φρανκ Ίρβινγκ (κύκλοι 1–2)
 Kάτια Ουΐντερ ως Κατρίνα Κρέην (κύκλοι 1–2)
 Λύντη Γκρηνγουντ ως Τζέννιγερ "Τζέννυ" Μιλλς (σποραδικές εμφανίσεις 1ος κύκλος· βασικός χαρακτήρας, 2ος κύκλος– τώρα)
 Τζων Νομπλ ως Χένρυ Πάρρις/ Τζέρεμυ Κρέην/ Καβαλάρης τού Πολέμου (σποραδικά, 1ος κύκλος, βασικός, 2ος κύκλος)
 Nίκι Ρηντ ως Μπέτσυ Ρος (3ος κύκλος)
 Σάννυν Σόσσαμων ως Πανδώρα (season 3)
 Zάκ Άπλμαν ως Τζω Κόρμπιν (φιλική συμμετοχή, 2ος κύκλος· βασικός, 3ος κύκλος)
 Λανς Γκρος ως FBI Ντάνιελ Ρέυνολντς (3ος κύκλος)
 Τζέσσικα Καμάκο ως Σόφη Φόστερ (3ος κύκλος)

 Ανάπτυξη και παραγωγή 
Το επεισόδιο πιλότος γυρίστηκε στην Γαστώνια, Σάλισμπουρυ, και Σάρλοτ, Βόρεια Καρολίνα.

Ο υπόλοιπος κύκλος, όλος ο δεύτερος και ο τρίτος γυρίστηκαν στο Ουΐλμινγκτων, τής Βόρειας Καρολίνας.

Εναέριο υλικό για την σειρά γυρίστηκε στο πραγματικό χωριό τού Σλήπυ Χάλλοου και σε μέρη όπως το Tάππαν Ζη, περιοχή τής Νέας Υόρκης..

 Επεισόδια 

 Προβολή 
Το Σλήπυ Χάλλοου: η πόλη τού Ακέφαλου Καβαλάρη  προβάλλεται ταυτόχρονα στο Global στον Καναδά. Για τον τρίτο κύκλο, η σειρά μεταφέρθηκε στο CTV Two. Στην Ινδία, η σειρά προβάλλεται λίγο μετά την Αμερικανική προβολή στο Star World Premiere (μόνο σε υψηλή ανάλυση). Η σειρά επίσης έκανε πρεμιέρα στο Star World India στις 18 Φεβρουαρίου 2015 με τον δεύτερο κύκλο να κάνει φινάλε την 1η Απριλίου 2015.

Στην Αυστραλία η σειρά έκανε πρεμιέρα στις 17 Σεπτεμβρίου 2013 στο Network Ten. Η σειρά μεταφέρθηκε στο Eleven στις 13 Ιανουαρίου 2014. Στο Ηνωμένο Βασίλειο και την Ιρλανδία η σειρά βρίσκεται στο Universal Channel, και έκανε πρεμιέρα στις 9 Οκτωβρίου 2013. Ο δεύτερος κύκλος έκανε πρεμιέρα 15 Οκτωβρίου 2014 και ο τρίτος κύκλος στις 22 Οκτωβρίου, 2015.

Στην Ελλάδα η σειρά προβάλλεται από το συνδρομητικό κανάλι Fox (Greece).

Στην Νότιο Αφρική, ο δεύτερος κύκλος έκανε πρεμιέρα στο M-Net Edge μαζί με την έναρξη τού καναλιού στις 20 Οκτωβρίου 2014. Στην Ταϊλάνδη, η σειρά ξεκίνησε στο Channel 3 κάθε Πέμπτη βράδυ από τις 26 Νοεμβρίου 2015.

 Ανταπόκριση 
Η σειρά έλαβε γενικώς θετικές κριτικές από τους κριτικούς. Στο Rotten Tomatoes, ο πρώτος κύκλος διατηρεί βαθμολογία 77%, βασισμένη σε 44 κριτικές, και μέσο όρο 6.6/10. Η επικρατούσα άποψη του ιστοτόπου αναφέρει, "Παρά την παραγεμισμένη πλοκή, το Σλήπυ Χάλλοου, είναι μία διασκεδαστική και συναρπαστικών σκηνών δράσης σειρά με λαμπερές αξίες στην παραγωγή." Στο Metacritic ο πρώτος κύκλος έχει τιμή 64 στα 100, βασισμένη σε 29 κριτικές "γενικώς θετικές κριτικές". Στο TV Reviewer, ο κριτικός αναφέρεται θετικά για την σειρά "Αυτός ο κύκλος δεν ήταν τόσο δυνατός όσο ο πρώτος, μα κατάφερε να παραδώσει κάποια θαυμάσια επεισόδια". Έδωσε στο φινάλε τού δεύτερου κύκλου 10/10.

Ο Βερν Γκέυ του Newsday σχολίασε ότι αν και δεν "υπάρχει κάτι τρομακτικό εδώ" η εκπομπή είναι "αρκετά διασκεδαστική". Ο Ρόμπερτ Μπιάνκο τού USA Today έδωσε 3 απο τα 4 αστέρια. Το Entertainment Weekly, που αρχικώς αμφισβητούσε την εικόνα τής σειράς, έδωσε στην σειρά ένα Β+, αφού προβλήθηκε ο μισός κύκλος,βασιζόμενοι στην χημεία μεταξύ Κρέην και Μιλλς, καθώς και την διασκεδαστικά ανατρεπτική μυθολογία τής εκπομπής. Το Time αποκάλεσε το Σλήπυ Χάλλοου ως μία από της 10 Καλύτερες νέες εκπομπές τού 2013.

Η σειρά έκανε πρεμιέρα στις 16 Σεπτεμβρίου 2013 με 10 εκατομμύρια θεατές με 3.5 τηλεθέαση/9 κοινό που ήταν το διπλό από αυτό που είχε φέρει το The Mob Doctor τον ίδιο καιρό έναν χρόνο πριν στο Fox, και έκανε την μεγαλύτερη πρεμιέρα για το κανάλι σε δραματική σειρά φθινοπώρου από το αστυνομικό δράμα τού 2016, Standoff. Στην Αυστραλία το πρώτο επεισόδιο είχε 597.000 θεατές και στο Ηνωμένο Βασίλειο 527.000 θεατές.

Στο αληθινό Σλήπυ Χάλλοου η τοπική εφημερίδα έχει απαριθμίσει τα παράξενα μυθεύματα τής σειράς για το χωριό, όπως για τα λαβυρινθώδη τούνελ τής Επανάστασης και για την αύξηση του πληθυσμού (από το πραγματικό νούμερο τού 2010: 9.870 κάτοικοι σε 144.000 κατοίκους στην σειρά.)

Ο δεύτερος κύκλος έτυχε περισσότερων θετικών κριτικών, διατηρώντας 100% στο Rotten Tomatoes. The consensus reads, "Η σειρά συνεχίζει να διατηρεί το πακέτο με δυνατή γροθιά τον δεύτερο κύκλο, με φανταστικό σενάριο και πολλές ανατριχίλες."

 Τηλεθέαση ΗΠΑ 
 ΚύκλοςΧρονική Ζώνη (ET) Επεισόδια Πρεμιέρα Φινάλε Τηλεοπτική Σειρά Κατάταξη Θεατές
(σε εκατομμύρια) Ημερομηνία Θεατές Πρεμιέρας
(σε εκατομμύρια) Ημερομηνία Θεατές
Φινάλε
(σε εκατομμύρια) 1 Δευτέρα 9:00 μ.μ. 13 (2013-09-16) 10.10 (2014-01-20) 7.05 2013–14 #38 8.60 2 18 (2014-09-22) 5.51 (2015-02-23)  4.35 2014–15 #92 6.12 3 Πέμπτη 9:00 μ.μ. (2015)
Παρασκευή 8:00 μ.μ. (2016) 181 Οκτωβρίου 2015 3.462016 TBA 2015–16 TBA TBA

 Βραβεία και Υποψηφιότητες 
ΈτοςΈνωσηΚατηγορία Υποψηφιότητα Αποτέλεσμα 2014 NAACP Image Awards Εξέχουσα Ηθοποιός σε Δραματική Σειρά Nicole Beharie Εξέχον Σενάριο σε Δραματική Σειρά Chitra Elizabeth Sampath People's Choice Awards Καλύτερη Νέα Δραματική Τηλεοπτική Σειρά Sleepy Hollow Saturn Awards Καλύτερη Νέα Τηλεοπτική Σειρά Sleepy Hollow 2014 Teen Choice Awards Επιλογής Κοινού: Σειρά Επιστημονικής Φαντασίας/Φαντασίας Sleepy Hollow Επιλογής Κοινού: Breakout Show Sleepy Hollow 2015 Fangoria Chainsaw Awards Αγαπημένη Ηθοποιός στην Τηλεόραση Nicole Beharie NAACP Image Awards Εξέχουσα Ηθοποιός σε Δραματική Σειρά Nicole Beharie Satellite Awards Καλύτερη Τηλεοπτική Σειρά - Είδους Sleepy Hollow Saturn Awards Καλύτερη Τηλεοπτική Σειρά Sleepy Hollow

 Αναφορές 

 Εξωτερικοί σύνδεσμοι 



Κατηγορία:Τηλεοπτικές σειρές του Fox
Κατηγορία:Αμερικανικές τηλεοπτικές σειρές
Κατηγορία:Δαίμονες στην τηλεόραση